Φραντζ Ντόλγκερ

Ο Φραντζ Ντόλγκερ (1891-1968) ήταν Γερμανός βυζαντινολόγος.

Βίος
Ο Φραντζ Ντόλγκερ γεννήθηκε στις 4 Οκτωβρίου του 1891. Σπούδασε κλασική φιλολογια.. Η διδακτορική διατριβή του που υποβλήθηκε στο Πανεπιστήμιο του Μονάχου το 1919 είχε τον τίτλο Πηγές και πρότυπα του ποιήματος του Μελιτηνιώτη (1919). Έγινε υφηγητής το 1926 με θέμα Συμβολαί εις την οικονομικήν διοίκησιν του Βυζαντίου ιδία κατά τους 10 και 11 αι. και καθηγητής το 1931 στο Πανεπιστήμιο του Μονάχου. έως το 1959.Από το 1928 συνεκδότης και από το 1931 εκδότης της Byzantinsche zeitschrift.  Στην διάρκεια της Γερμανικής κατοχής ήλθε στο Άγιο Όρος και εργάστηκε ως ταγματάρχης. Πέθανε στις 5 Νοεμβρίου 1968.
Ο Ντόλγκερ ήταν τακτικό, αντεπιστέλλον ή επίτιμο μέλος οκτώ Ακαδημιών (Βαυαρικής, Ρουμανικής, Βιέννης, Σόφιας, Βρετανικής, Αθηνών, Βερολίνου και Βρυξελλών) και επίτιμος διδάκτωρ των Πανεπιστημίου Αθηνών, Σόφιας και Θεσσαλονίκης. Έγινε μέλος της πολιτικής τάξεως του τάγματος Pour le merite της ανώτατης επιστημονικής διακρισεως της Δυτικής Γερμανίας.

Ερευνητικά ενδιαφέροντα
Ασχολήθηκε με τους κλάδους της μεσαιωνικής ελληνικής φιλολογίας, λόγιας και δημοτικής, της βυζαντινής γλώσσας και της βυζαντινής ορολογίας. Μελέτησε τα αυτοτελή συγγράμματα του Ιωάννη Δαμασκηνού,Ιωάννη Λυδού, Θεόδωρου Μλιτηνιώτη και Αλέξιου Μετοχίτη. Ασχολήθηκε με θέματα παιδείας, πνευματικής ιστορίας και  γραμματολογίας. Τον απασχόλησε το θέμα των ξένων γλωσσών στο Βυζάντιο.

Παραπομπές

Πηγές
Εμμανουήλ Κριαράς, «Νεκρολογίαι: Franz Dölger (1891-1968)», Ελληνικά, τομ.21 (1968), σελ.489-491
Νικόλαος Τωμαδάκης, «Νεκρολογία: Franz Dölger (1891-1968)», Επετηρίς Εταιρείας Βυζαντινών Σπουδών, τομ. 36(1968), σελ.389-391
Ιωάννης Καραγιαννόπουλος, «Franz Dölger(1891-1968)», Βυζαντινά, τομ. 1 (1969), σελ.265-271

Γερμανοί βυζαντινολόγοι
Γερμανοί πανεπιστημιακοί